**Vanhempaintoimikunnan muistio 7.4.2016 klo 18.00 -19.15**

**Paikka:**

Säynätsalon päiväkotikoulun henkilökunnan huone

**Läsnä:**

Tea Alarmo (1. lk.)

Tanja Drabzcyk (2. lk.)

Tanja Mäyränen (2. lk.)

Laura Saarela (2.lk)

Anne Lius-Liimatainen (2. lk)

Tiina Rautio (1. lk ja 3. lk)

Mervi Tolvanen (YPR), päiväkodin edustaja

Jaana Varis, Säynätsalon yhtenäiskoulun rehtori

Pirjo Holma, Luokanopettaja

**Asioina käsittelimme:**

1. **Rehtorin terveiset ja keskustelua mielen päällä olevista asioista**

* Yhteiset uimahallireissut Lehtisaaren oppilaiden kanssa on todettu toimiviksi. Uimakummit on ollut hyvä idea.
* Eppueskaritoiminta sai paljon kiitosta. Toiminta näyttäytyy koteihin päin huolellisesti suunnitellulta ja tasalaatuiselta.
* Nykyisen muotoinen aamukertotoiminta ei jatka ensi lukuvuonna. Jaana-rehtori selvittää päiväkodin mahdollisuutta asian järjestämisessä.
* Kolmasluokkalaisten luokkiin jakamisen lähtökohta.
* 3.5 julkaistaan Lehtisaaren koulun sisäilmaraportti.

**2. Kiusaamiseen puuttuminen, muutokset osaksi koulun ABC-asiakirjaa**

Oppilashuoltotyöryhmässä 17.2, jossa kiusaamisasiaa yleisesti käsiteltiin, oli edustajana Tanja Mäyränen. Tanja kertoi kuulumiset kokouksesta. Alla tiivistetysti oppilashuoltotyöryhmässä käydyn keskustelun anti, joka päätettiin liittää osaksi koulun ABC-asiakirjaa. Koteihin tiedottamisen tarpeellisuuden arvioinnissa Jaana-rehtori korosti matalaa kynnystä – mieluummin tiedotetaan kuin jätetään tiedottamatta.

*Säynätsalon päiväkotikoulussa jokaisella oppilaalla on vastuu omasta koskemattomuudestaan, omista rajoistaan. Oppilasta kannustetaan kertomaan aikuiselle heti, kun tuntee, että tuota rajaa loukataan tai hän huomaa jonkun toisen oppilaan rajoja loukattavan. Jokainen aikuinen voi ja saa puuttua tilanteisiin. Sovittelutilanteessa tapahtuneesta keskustellaan myönteiseen, ratkaisukeskeiseen sävyyn jokaista asianosaista kuunnellen. Koteja tiedotetaan huomioiden kunkin tilanteen vakavuus. Tiedottamisen tapoja on useita mm. lasta itseään pyydetään kertomaan tai kirjoittamaan tapahtuneesta, opettaja laittaa Wilmaan merkinnän tai kirjoittaa viestin. Asioihin puuttumisessa koululla on matala kynnys; opettajan puhelinsoittoa tai kutsua koululle keskustelemaan ei kannata säikähtää! Kiusaamista emme hyväksy (olemme KiVa-koulu), mutta ymmärrämme, että ärsyttäminen ja nahistelu kuuluvat osana pienen lapsen kasvuun ja kehitykseen. Näemme riitaselvittelyissä oppimisen paikan!*

**4. Siivouspäivän ti 3.5 oheistoiminta**

Osallistumme Jyväskylän koulujen kevään 2016 ympäristönsiivoustalkoisiin

**tiistaina 3.5 klo 17.30-19.30**

Pirjo hoitaa siivoukseen liittyvät yksityiskohdat mm. tiedottamisen, parkkiluvat y. muun tapahtuman järjestämiseen liittyvät asiat.

Vanhempainryhmä järjestää toimintaa, jossa toiveena on rento yhdessäolo lasten ja

aikuisten kesken ja toiminta sellaista, jota lapset ja aikuiset voivat tehdä itseohjautuvasti.

* Kahviota pitää 2. luokka.
* Arpajaiset järjestää 3. luokka
* Käytössä koulun ulkoliikuntavälineet
* Oppilaskunnalla yksi tehtäväpiste
* Katuliiduilla piirtämistä ja valokuvaamista (lapsi osana piirustusta)
* Rosvojahtisuunnistus, pyöräilyrata tms.

**5. Seuraava kokous**

Seuraava kokous on syyslukukaudella 2016.

Kokoonkutsujana koulunjohtaja Päivi Huhtanen.

Paikalla olleet ovat lupautuneet mukaan toimintaan lukuvuodelle 2016-2017.

Muiden vanhempainryhmän jäsenten osalta Pirjo pyytää osallistumiset sähköpostiin.

Muistion kirjasi

Pirjo Holma